BSC-LT/ACAData huggingface dataset:
[ca] L'emissió de gasos hivernacle per part de la humanitat ha estat afectant negativament les temperatures del planeta i augmentant l'efecte del canvi climàtic. L'impacte és tan elevat que les conseqüències són molt visibles actualment: Cada cop hi ha temperatures més elevades, més desertització... Al llarg del temps s'han fet múltiples estudis demostrant i explicant que el canvi climàtic és un fet i que cal actuar immediatament, però encara hi ha molta gent reticent a admetre que existeix aquest canvi climàtic. El principal objectiu d'aquest treball és fer una comparativa de les temperatures de múltiples països i trobar una relació entre aquestes i les emissions de gasos hivernacle. Per fer-ho, es crearà un conjunt de dades, a partir de dades ja existents, i s'entrenarà diversos models d'aprenentatge automàtic per veure si a partir de les emissions es poden predir les temperatures. Aprofitant aquesta comparativa també es pretén avaluar cada un dels algoritmes escollits i veure quins aconsegueixen millors resultats.

[en] The release of greenhouse gases by the humanity it is influencing in a negative way the temperatures of the planet and increasing the effect of the climate change. The magnitude of this impact is such that the temperatures are constantly increasing, there is more desertification... Over time there has been multiple studies proving and explaining that climate change is a fact and that we have to act against as soon as possible. But there are people that still don't believe in the existence of it. The main purpose of this project is to do a comparative of the temperatures in multiple countries and find a relationship between them and the greenhouse emisions. To do it, the first step is to create a DataSet, with data that already exists, and train multiple regresion algorithms in order to see if they can predict the temperatures with the emisions. Taking advantage of this situation the project will evaluate each algorithm and try to see if the simple ones are better or it is the other way.
[ca] La qüestió de les obres de misericòrdia, afectada per la doctrina protestant de la justificació per la fe sola, és plantejada de manera no uniforme pels dissidents religiosos espanyols. En aquesta diversitat cal tenir present la variació temporal i doctrinal, així com la multiplicitat de grups socials i xarxes en què s'insereixen. Per a estudiar la qüestió, seleccionem i analitzem textos de molts d'ells (Juan de Valdés, Francisco de Enzinas, Juan Díaz, Juan Pérez de Pineda, Antonio del Corro, Casiodoro de Reina), que permeten observar les diferents sensibilitats que coexisteixen. Finalment, seleccionem per la banda catòlica el cas de Bartolomé Carranza de Miranda, per fer veure com aquest debat sobre les obres de misericòrdia condiciona una resposta matisada i en certa manera innovadora.

[en] The question of the works of mercy, affected by the Protestant doctrine of justification by faith alone, is raised in a non-uniform way by Spanish religious dissidents. In this diversity, it is necessary to consider the temporal and doctrinal variation, as well as the multiplicity of social groups and networks in which they are inserted. In order to study the issue, texts by many of them (Juan de Valdés, Francisco de Enzinas, Juan Díaz, Juan Pérez de Pineda, Antonio del Corro, Casiodoro de Reina) are selected and analyzed, which allow one to observe the different sensibilities that coexist. Finally, on the Catholic side, the case of Bartolomé Carranza de Miranda is selected to show how this debate on the works of mercy conditioned a nuanced and somewhat novel response.
[ca] Espanya i França són dos països amb històries molt diferents la una de l'altra. Les seves històries, com les dels altres països, permeten explicar les preocupacions que han pogut tenir els ciutadans i els seus representants a l'hora d'establir l'organització política del seu país i, al seu torn, en preveure règims excepcionals del dret. Aquells estats d'excepció, per a fer front a circumstàncies excepcionals que impedirien el gaudi pels ciutadans dels seus drets, tindrien com a efectes la restricció dels drets però a la fi, de manera paradoxal, de restablir una situació de normalitat i de permetre, al seu torn, un gaudi ple dels seus drets per part dels ciutadans. Aquest Treball de Fi de Grau té com a objectiu permetre tenir una visió general de l'estat del dret relatiu als estats d'excepció d'una banda i, d'altra banda, de l'aplicació pràctica que ha pogut fer-se d'aquests estats excepcionals del dret. L'objectiu no únicament és de desenvolupar un panorama merament descriptiu, sinó que també tracta d'aportar una visió crítica i explicacions de naturalesa històrica a la fi d'entendre tots els vessants d'aquests estats d'excepció sempre des d'una perspectiva comparada.

[en] Spain and France are two countries whose histories are very different from each other. Their histories, like those of other countries, make it possible to explain the concerns that citizens and their representatives may have had in establishing the political organization of their country and, in turn, in foreseeing exceptional regimes of law. Those states of exception, in order to deal with exceptional circumstances that would prevent citizens from enjoying their rights, would have the effect of restricting their rights but at the end, paradoxically, of reestablishing a situation of normality and, at the same time, allowing citizens to fully enjoy their rights. The purpose of this Final Degree Project is to provide an overview of the state of law relating to states of exception on the one hand and, on the other hand, of the practical application that has been made of these exceptional states of law. The objective is not only to develop a merely descriptive panorama, but also to provide a critical vision and explanations of historical nature in order to understand all aspects of these states of exception always from a comparative perspective.
[ca] El turisme LGBT s'està consolidant com una important activitat dins del sector turístic. La ciutat de Barcelona no és aliena a aquesta tendència. No obstant això, la satisfacció obtinguda amb aquesta experiència depèn de diferents variables segons la motivació principal per realitzar aquest viatge. En aquest article s'analitzen aquests aspectes comparant els resultats de dues enquestes. La primera, a una mostra dels assistents al Festival Circuit, i la segona, a un grup de turistes LGBT aliens a aquest esdeveniment. D'aquesta manera s'ha confirmat que hi ha diferències significatives entre la valoració donada per aquests dos grups de turistes a les diferents variables que influeixen en el seu viatge. L'aspecte afectiu és el més valorat pels que realitzen el viatge sense el reclam d'un gran esdeveniment pensat per a aquest col·lectiu, encara que el component recreatiu té una gran influència entre els que assisteixen a un gran esdeveniment preparat per al col·lectiu LGBT.

[en] LGBT tourism has emerged as an important activity within the tourism sector. Although this trend is not new to the city of Barcelona, the satisfaction of LGBT tourists depends on different variables related to the principal motivation for travel. This article analyzes such aspects by comparing the results of two surveys: the first of a sample of attendees at the Barcelona Circuit Festival and the second of a group of LGBT tourists who have not attended this event. Significant differences are found between how these two groups of tourists evaluate the variables influencing the trip. The affective aspect is most valued by those who travel without the attraction of a large-scale event targeted at this group, although leisure has an important influence on attendees at a macro event organized specifically for the LGBT community.
[ca] El 1936 Irene Polo marxa a Sud-Amèrica formant part de la companyia dramàtica de Margarita Xirgu. L'esclat de la Guerra Civil n'impedeix el retorn. Dissolta la companyia, s'instal·la a Buenos Aires i, per guanyar-se la vida, comença a fer traduccions; entre elles, la d'Orgullo y perjuicio, de Jane Austen, per a la Biblioteca Primor d'Editorial Juventud Argentina. Aviat el volum es converteix en rar i curiós, per diversos motius, i la seva traducció és presa de l'anonimat o de l'apropiació indeguda.

[en] In 1936 Irene Polo travelled to South America as part of the theatre company led by Margarita Xirgu. The outbreak of the Spanish Civil War prevented her from returning to Spain. Once the company was disbanded, she settled in Buenos Aires and began earning her living as a translator, publishing, among other titles, Jane Austen's Orgullo y perjuicio for the series Biblioteca Primor at Editorial Juventud Argentina publishing house. The volume soon became a rare and curious edition for several reasons, and her translation fell into anonymity and misappropriation.
[ca] El treball presentat és l'elaboració de la proposta de preproducció, producció i postproducció de la docusèrie Insonoritzades: Les dones en la producció musical. A través d'entrevistes i el seguiment d'un grup de productores en la indústria musical espanyola, la docusèrie mostra la realitat silenciada de les dones i la lluita pel reconeixement en un sector històricament dominat per homes. Tanmateix, s'esmenten associacions i programes nacionals que promouen la presència de dones en els estudis de música. Les diferents fases s'han desenvolupa detalladament amb l'objectiu de presentar un projecte viable de carácter informatiu i observacional amb una mirada íntima.

[en] The work presented is an elaboration of the proposal for the pre-production, production and post-production of the docuseries Soundproofed: Women in music production. Through interviews and the monitoring of a group of Spanish women producers, the docuseries shows the silenced reality of women and the struggle for recognition in a sector historically dominated by men. It also mentions national associations and programmes that promote the presence of women in music studios. The different phases have been developed in detail in order to present a realisable project with an informative and observational approach and an intimate insight.
[ca] L'objectiu principal del projecte PACHELBEL és desenvolupar, provar i operacionalitzar un instrument anomenat STAVE (Systematic Tool for Behavioural Assumption Validation and Exploration), que haurà de servir per a donar suport als dissenyadors de polítiques públiques ambientals i per la sostenibilitat. Aquesta eina servirà per gestionar millor els processos de transmissió de coneixement entre el públic i les institucions polítiques, així com per a integrar millor els resultats de les recerques socials en l'elaboració de polítiques públiques i per a generar nou coneixement al respecte.

[en] The main objective of PACHELBEL is the development, trialling and operationalisation of a tool called STAVE, which will be designed to support the work of policy-making for sustainability in real-world settings. The tool will support processes of knowledge brokerage, promoting the appropriate application of existing research findings, and the generation of new knowledge which is focused on specific policy objectives.
[ca] Aquest article presenta un resum de quatre investigacions empíriques que afronten la manca d'avaluació sistemàtica de la formació del professorat en l'educació superior. Tres estudis examinen l'impacte de la formació en els estils d'ensenyament dels educadors, les percepcions dels estudiants sobre el comportament docent dels professors, els enfocaments dels alumnes i els resultats d'aprenentatge que assoleixen. Un quart estudi examina l'impacte individual a llarg termini (en les concepcions d'ensenyament del professorat i el comportament docent), així com alguns aspectes de l'impacte institucional. Atenent una avaluació crítica dels resultats i el disseny metodològic dels estudis, se suggereixen vies per a futures investigacions: les condicions que afavoreixen l'impacte, la triangulació de dades, l'impacte a llarg termini i l'impacte institucional.

[en] This article presents an overview of four empirical research studies dealing with the lack of systematic evaluation of teacher training in higher education. The core question is: "What is the impact of university teachers' training?" Three of the studies examined the impact of training on teachers' approach to teaching, students' perceptions of teachers' teaching behaviour, students' approach to study, and students' learning outcomes. The fourth study explored the long-term individual impact in terms of teachers' conceptions of teaching and teaching behaviour, as well as some aspects of institutional impact. On the basis of a critical evaluation of the results, as well as the methodological design of the studies, the following pathways for further research are suggested: conditions encouraging impact, triangulation of data, long-term impact and institutional impact.
[ca] Aquest text aborda l'impacte de la censura franquista en la publicació de guions cinematogràfics de les pel·lícules de Fu Manxú a Espanya, especialment aquelles dirigides a infants i joves. A causa de l'obsessió de la dictadura per la salvaguarda dels valors falangistes i nacionalcatòlics en l'educació dels més joves, les publicacions populars com els tebeos van merèixer una atenció especial. En aquest article es presenta l'estudi de cas de les obres protagonitzades pel vilà asiàtic convertit en prototip del mal.

[en] This text explores the impact of Francoist censorship on the publication of film scripts for Fu Manchu movies in Spain, especially those aimed at children and young audiences. Due to the dictatorship's obsession with safeguarding Falangist and National-Catholic values in the education of the youth, popular publications such as comic books received special attention. This article presents a case study of the works featuring the Asian villain who became a prototype of evil.
[ca] L'article analitza les condicions de mobilitat i d'accessibilitat del PAE del riu Ripoll de Sabadell. La metodologia utilitzada ha estat multiestratègica, atès que s'hi han combinat mètodes quantitatius, qualitatius i d'observació directa. A més del context territorial i econòmic de la zona, la mobilitat s'hi determina per les característiques dels desplaçaments i per les percepcions dels treballadors i de les empreses. També s'hi valoren els nivells d'accessibilitat segons el transport públic, l'aparcament, la circulació dels vehicles pesants i l'accés amb bicicleta i caminant.

[en] This paper analyzes mobility conditions in the Ripoll River industrial park located in the municipality of Sabadell (Spain). A multi-strategic methodological approach combining qualitative and quantitative methods along with direct observation is used. In addition to the territorial and economic context of the area, mobility is also affected by the characteristics of the displacements and the perceptions of both the workers and the enterprises located in the park. Different levels of accessibility such as public transport, parking, heavy vehicles and bicycle or pedestrian access are also taken into account.
[ca] Durant la legislatura autonòmica 2011-2015, el sector educatiu de les Illes Balears es va veure immers en un profund procés de reforma educativa que va combinar l'aplicació d'estrictes polítiques d'austeritat amb un ambiciós pla de reforma del model lingüístic. Com a resultat d'aquestes reformes van sorgir nous actors col·lectius i xarxes d'acció conflictiva, i va esclatar un conflicte sense precedents en el camp educatiu balear, que va culminar amb la convocatòria d'una aturada indefinida. Aquesta investigació té com a objectiu analitzar la trajectòria i les raons que expliquen l'èxit de la mobilització social contra aquestes reformes educatives. A nivell teòric, la investigació es basa en l'enfocament de procés polític, que integra factors estructurals i ideacionals. Metodològicament, l'estudi de cas segueix el mètode de process-tracing i es basa en 20 entrevistes semiestructurades amb actors clau i anàlisi de documents. Els resultats mostren que la construcció de ponts entre diferents marcs de significat, juntament amb la combinació de repertoris d'acció col·lectiva de diferent naturalesa, són claus a l'hora de comprendre l'èxit de el moviment social analitzat.

[en] During the 2011-2015 legislature, the education sector in The Balearic Islands was shaken by root-and-branch proposals for educational reform that combined draconian austerity policies and an ambitious reform plan that questioned the existing linguistic model. Efforts to push through these reforms led to the emergence of new collective actors and networks, and disputes that culminated in the calling of an indefinite strike in the education sector. This paper analyses the trajectory of and reasons for the success of the social mobilisation against said reforms. At the theoretical level, the research is guided by the political process approach, which considers the ideas and structural factors driving collective action. Methodologically, the case study follows the process-tracing method and is based on 20 semi-structured interviews with key actors and on document analysis. The findings show that frame-bridging, together with the combination of diverse collective action repertoires, played key roles in the social movement's success.
[ca] L'objectiu d'aquest treball és l'estudi dels canvis succeïts a Catalunya durant els 25 anys transcorreguts entre 1987 i 2012 amb relació a les super-fícies dedicades a l'agricultura . Es basa en les dades de les sis edicions del Mapa d'usos i cobertes del sòlde Catalunya (MUCSC), obtinguts mitjançant la classificació automàtica d'imatges de satèl·lit del programa Landsat, que posa de relleu els avantatges d'aquest tipus d'informació per a l'estudi de grans extensions de terreny en llargues sèries temporals . Els resultats mos-tren que la superfície mitjana ocupada per conreus a Catalunya al llarg d'aquests anys se situa en el 32%, amb predomini dels conreus de secà per sobre dels de regadiu (24% i 8%, respectivament) i dels herbacis per sobre dels llenyosos (20% i 12%, respectivament) . La superfície ocupadaper aquesta coberta ha anat disminuint durant el període d'estudi a una velocitat mitjana de gairebé 8 .000 ha/any, tot i que l'acceleració mitjana (-47 ha/any2) sembla indicar que el procés de regressió s'està frenant, par-ticularment els darrers anys . Aquesta pèrdua afecta principalment els con-reus de secà, mentre que el regadiu es manté força estable, i es deu sobre-tot a l'abandonament de terres i la posterior renaturalització dels camps, així com a l'augment de les superfícies urbanitzades (en aquest cas, en especial a les comarques de la costa central) . Malgrat les pèrdues, aparei-xen noves terres de conreu en comarques de les terres de Lleida, a Osona i a l'Empordà.

[en] This paper presents a study of the changes that occurred in Catalonia during the 25 years between 1987 and 2012 in the areas devoted to agricul-ture . This study is based on data from the six editions of Land use and land cover map of Catalonia (MUCSC, from Catalan) obtained through automatic classification of Landsat satellite imagery, highlighting the advan-tages of this type of information for the study of large land extensions in long time series . The results show that the average area occupied by crops in Catalonia over these years is 32%, with rainfed crops predominating over irrigated crops (24% and 8%, respectively) and herbaceous crops over woody crops (20% and 12%, respectively) . The area occupied by this cover hasbeen decreasing during the study period at an average rate of almost 8,000 ha/year, although the average acceleration (-47 ha/year2) seems to indicate that the regression process has been slowing down, particularly in recent years . This loss mainly affects rainfed crops, while irrigated crops remain fairly stable, and it is mainly due to the abandonment of croplands and the subsequent renaturation of fields, as well as to the increase in ur-banized areas (in this case particularly in the central coast regions) . Despite the losses, new cropland is appearing in the areas of Lleida and of the Osona and Empordà regions.
[ca] En aquest treball s'analitza la relació que existeix entre gènere, victimització, criminalitat, execució de la pena de presó i reinserció social de la dona delinqüent. Són els fruits del treball realitzat en el si del projecte R+D "Igualtat i dret penal: el gènere i la nacionalitat com a criteris primaris de discriminació" (2010-19781). S'ha arribat a les conclusions que es posaran de manifest aquí a través de mètodes emprats generalment en criminologia, com ara les enquestes (que, alhora, eren de victimització i de criminalitat) i els fòrums de discussió duts a terme en diverses presons espanyoles i en una altra de salvadorenca. Així mateix, s'ha recorregut a l'estudi de les dades que ofereix l'estadística oficial i la jurisprudència. Totes aquestes fonts d'informació han conclòs que el gènere és un factor que pauta la vida de les dones víctimes de delicte, que incideix en la seva carrera criminal i que, posteriorment, esdevé un factor decisiu durant l'execució de la pena. Podem demanar-los legítimament que eliminin la violència de les seves vides, però només si nosaltres som capaços d'eliminar la violència de gènere que la societat tolera que suportin elles. Si no és així, les seves accions delictives no són més que una forma d'autodefensa equivocada i inconscient.

[en] This paper analyzes the relationship between gender, victimization, criminality, imprisonment and the social reintegration of women offenders based on the results of research carried out in the framework of the project Equality and Law: Gender and Nationality as Primary Factors of Discrimination (I+D 2010-19781). Criminological research methods were used, including surveys on victimization and crime and discussion forums carried out in Spanish prisons and one from El Salvador, as well as data from official statistics and case law. The findings show that gender is a factor that rules the lives of women victims of crime, influences their criminal career and subsequently becomes a decisive factor in the execution of the sentence. Women can legitimately be asked to eliminate violence from their lives, but only if we are able to eliminate the gender violence against women tolerated by society. Otherwise, their criminal actions are only a form of mistaken and unconscious self-defense.
[ca] Una demanda feta per l'Associació Educativa Berritzu i per la Direcció d'Immigració i Gestió de la Diversitat del Govern Basc ens ha portat a desenvolupar una recerca, en fase de finalització, en la qual estudiem els hàbits i les expectatives de futur dels joves adolescents d'origen llatinoamericà a la ciutat de Vitoria-Gasteiz. Després de fer un breu repàs a les investigacions i als informes més propers a aquesta temàtica que trobem en el nostre context, presentem la hipòtesi de treball, a més de les eines de recollida d'informació (enquesta, entrevista semiestructurada) de les quals obtenim informació. Així mateix, relatem dos resums d'històries de vida dels joves participants. Acabem l'article amb algunes conclusions que poden oferir claus de futur per al treball amb la població adolescent.

[en] A request of Berriztu Education Association and the Department of Immigration and Diversity Management of the Basque Government has led us to develop an investigation, even unfinished, which studied the habits and future expectations of Latin-American young in the city of Vitoria-Gasteiz. After a brief review of the research and reports closer to this issue in our context, we present the working hypotheses and the data collection tools (questionnaire, semi-structured interview) and we report here two youth's life history summaries. We end with some conclusions that might give clues to future work with all the teenage population.